  Майя Бывальцева Удмуртиын «Молодые профессионалы» II улосвыл чемпионат улсын 14–17 тулыспалэ нырысьсэ ортчоз JuniorSkills элькун чемпионат. Бадӟым классъёсын дышетскись 50 пала устоосыз пиналъёс вуоноысьтыз тодосын кужымзэс эскерозы, веразы иворъёсъя «Удмуртия» агентстволы Информатизацияя но дышетонлэсь ӟечлыксэ дунъянъя улосвыл центрын. «Со нылпиослы удысужлыко ӧре пырыны умой луонлык. <…> Асьсэлэсь вожвылъяськисьёссэс адӟыны, соосын ӵошатыса, асьсэлэсь тодон-валанъёссэс дунъяны, экспертъёсын ужаны луонлык», — вераз иворъёсъя «Удмуртия» агентстволы центрысь ӧнерчи Ксения Пономрёва. Эскерисьёс (экспертъёс) пӧлын луозы ужпӧръёслэн ыстэм муртъёссы. Ӵапак соос бадӟым классъёсын дышетскисьёслы вуоно ӧнерзы сярысь мылкыд кылдытыны юрттозы. Нылъёс но пиос куинь ӧръёсъя ӵошатскозы: «Инженерный дизайн» «Мобильная робототехника» «Интернет вещей» Чемпионатэз усьтон Ижкарысь Нылпи творчествоя дворецын ортчоз. Ужрадын вормисьёс Росси чемпионатэ мынозы. Тегъёс: Науканотехника Дышетон Ижкар Удмуртия пиналъёс  